Marinens Flyvebaatfabrikk M.F.3

Marinens Flyvebaatfabrikk M.F.3 var et toseters, enmotors rekognoseringsfly bygget for Marinens flygevåpen av Marinens flyvebaatfabrikk.

M.F.3 var en videreutvikling av rekognoseringsflyet M.F.2, og i alt fire fly ble levert i 1917. Flyet var nærmest identisk med forgjengeren, men det var tyngre og hadde større lasteevne. Det var utstyrt med en Curtiss vannkjølt rekkemotor med 160 hk, som ga en topphastighet på 125 km/t. Bevæpningen var som ved M.F.2 et Madsen maskingevær i fremste cockpit, og det kunne også ta mindre antall bomber og/eller miner. Flyet var utstyrt med en Marconi radiosender.

Det ble gjort forsøk med å bruke M.F.3 som torpedofly. Ved å fjerne alt ekstra utstyr som våpen og radio, kunne flyet bære en 320 kilos M.3 torpedo. Imidlertid viste det seg at understellet ikke var tilpasset slik bruk, og forsøkene ble raskt oppgitt. Den siste M.F.3 ble utrangert i 1924.

Litteratur 

 

Rekognoseringsfly
Fly fra første verdenskrig
Luftfartøy produsert i Norge
Enmotors skyvefly